《寓怀十二首 其四》
明代·胡应麟

夷羿射九日，共工触不周。龙伯连巨鳌，伯鲧湮洪流。

贪嗔起一连，乃与造化仇。力穷固难继，身灭将谁尤。

巍巍轩辕帝，问道崆峒丘。唐虞守无为，四灵毕来游。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。